Den lille redningsskøyta Elias

Redningsskøyta Elias er tittelfiguren i flere norske barnebøker, animasjonsfilmer og andre underholdningsprodukter for barn. Historiene handler om ei snill redningsskøyte, ulike båter og andre figurer et sted på norskekysten. Elias er utviklet av Alf Knutsen og Sigurd Slåttebrekk  etter en ide av Alf Knutsen. Den første boka kom ut i 1999, en dataanimert TV-serie på 39 episoder ble første gang sendt på TV 2 2005–2009, og en ny serie på 52 episoder begynte på NRK 2014. Filmene har fått uvanlig stor utbredelse i utlandet. Elias er også maskot i Redningsselskapets sjøvettsarbeid blant barn.

Innhold og omfang

Bakgrunn
I 1997 fikk småbarnsforeldrene Alf Knutsen og Sigurd Slåttebrekk ideen om å skape en fortelling om en liten redningsskøyte med navnet Elias. I 1999 ble den første boken publisert. Den fikk tittelen Redningsskøyta Elias, og var skrevet av Eyvind Skeie etter en idé av Alf Knutsen og illustrert av Jon Ranheimsæter.

Innhold og form
Historiene om Elias handler om ei redningsskøyte og vennene dens i Lunvik, et oppdiktet fiskevær på Helgelandskysten. Rollefigurene er båter og andre fartøyer og installasjoner som er besjelet med personlighet og store ansikter. Blant figurene i Elias-universet er det kloke fyrtårnet Storeblink, den røffe fiskeren, sunnmøringen Tråle, nordlendingen Sjarke, den snobbete motorkruseren Kruse, de syngende Sjøbodene, Krana som holder til på brygga, og Elias' bestevenner helikopteret Helinor og mini-ubåten Duppe. Figurer har kommet til og blitt fjernet i ulike serier og filmer. Elias' verste fiende er Rocke Gabrielsen II, som han ofte refererer til som en «saftig tøysestruts».

Naturen, miljøene, dialektene og de stereotype karakterene er gjenkjennelig norske. De enkle, barnevennlige historiene har ofte en tydelig moral. Filmene er teknisk vellaget i et konvensjonelt formspråk som er velkjent fra flere utenlandske animasjonsserier som er tilpasset et kommersielt massemarked for barn.

TV-serier og filmer
I 2002 begynte arbeidet med å filmatiserte historien om Elias som 3D-animasjoner for TV. Prosjektet foregikk i samarbeid med TV 2 og Redningsselskapet  og ble ledet av John M. Jacobsen og hans selskap Filmkameratene med Espen Fyksen, og senere Lise Osvoll, som regissører. Serien ble første gang vist i TV 2 Junior i perioden fra 2005 til 2009. I åpningssesongen i 2005 fulgte over 200 000 seere Elias hver helg. Den ble som første norske serie Emmy-nominert i 2006 (sammen med Gutta Boys i samme kategori). For arbeidet med Elias mottok Jacobsen fagprisen i Gullruten 2007. Serien er pr. 2011 solgt til over 100 land. The Jim Henson Company er internasjonal distributør av serien.

En ny sesong med 52 episoder hadde premiere på NRK Super 2. mars 2014.Det er også laget flere kinofilmer om Elias. Elias og kongeskipet hadde kinopremiere i 2007 og i 2010 hadde filmen Elias og jakten på havets gull premiere. Den andre filmen fikk Amanda i 2011 for beste barnefilm. Høsten 2017 var det premiere på den tredje kinofilmen: Elias og Storegaps Hemmelighet, produsert av Animando AS ved Sigurd Slåttebrekk. Filmen ble kåret til beste barnefilm under Amandaprisen 2018.

Musikken til TV-serien og animasjonsfilmene er komponert av Gaute Storaas. I 2011 vant Storaas Nordic Film Composer Award for musikken til Elias og jakten på havets gull.

Stemmeskuespillere 
Joakim Gunby som Elias
Fredrik Knutsen som Tråle
Even Stormoen som Storeblink
Yngve Emil Marcussen som Kruse
John Sigurd Kristensen som Sjarke
Rigmor Galtung som Krana
Dennis Storhøi som Goliat
Iren Reppen som Helinor
Marit Andreassen som Sentimentale
Cecilie Mosli som Frekke
Jostein Sjøhaug som Joviale
Esben Selvig som Fiskehandleren
Linn Skåber som Måke
Jorun Erdal som Kranas sangstemme

Annet
Nordland Teater produserte i 2010 en helaftens teaterforestilling med tittelen Redningsskøyta Elias, skrevet av Alf Knutsen og regissert av Ragnhild Lund.

Redningsskøyta Elias har siden begynnelsen vært knyttet til Redningsselskapets sjøvett-, rednings- og sikkerhetsarbeid rettet mot barn og unge. Selskapet driver Eliasklubben for barn 3–8 år, og har flere Elias-båter som brukes i opplysningsarbeidet.

De 39 barne-TV-episodene som har blitt vist på TV 2 Junior siden 2005, og spinoffprodukter som lekebåter, spill og bøker, skal inntil 2014 ha solgt for over 400 millioner kroner i Skandinavia.

Alle rettighetene til Elias forvaltes av Animando AS.

Barnebøker i serien (utvalg)
 1999: Eyvind Skeie: Redningsskøyta Elias, illustrert av Jon Ranheimsæter, utgitt på forlaget Elias
 1999: Alf Knutsen: Elias og nordlyset, utgitt på forlaget Elias

Barnebøker utgitt av Filmkameratene A/S
 Elias: Duppe redder dagen
 Elias. Båtracet
 Elias: myldrebok. Hvor er Kjapp? 
 Elias: pekebok 
Elias og Kongeskipet 
Elias. Tråle i trøbbel
Elias: aktivitetsbok 
Elias, den lille redningsskøyta

Flere av bøkene er illustrert av tegneren Olav Asland.

TV-serier og filmutgivelser (utvalg)

Videoopptak, animasjonsfilm
Elias og kongeskipet (1 t. 16 min.), sendt 28. desember 2009 på TV 2
Elias og jakten på havets gull (1 t. 17. min.), premiere 10. desember 2010
Elias og Storegaps Hemmelighet, 2017
 Fjernsynsserie (39 episoder á 10 min)

DVD-utgivelser av fjernsynsserien
Alle de 39 episodene av fjernsynsserien er også gitt ut på DVD, fordelt på åtte DVD-er og én samle-DVD.

Elias kommer til Lunvik
Episode 1-5 fra fjernsynsserien. (Produksjonsår: 2005 – Utgitt på DVD: 5. oktober 2005)
 Velkommen til Lunvik (Sesong 1 – Episode 1 – Sendt 20. august 2005) 
 Storeblink
 Bartevoks
 Kruse Knallkul
 Tråle i trøbbel

Elias på nye eventyr!
Episode 6-10 fra fjernsynsserien. (Produksjonsår: 2005 – Utgitt på DVD: 4. januar 2006)
 Tråle på verftet
 Kjapp kommer til Lunvik
 Blåsvær
 Sjarke og Måke
 Storeblinks nye pære

Elias og mysteriet med Lunormen
Episode 11-15 fra fjernsynsserien. (Produksjonsår: 2005 – Utgitt på DVD: 1. mars 2006)
 Kruse på prøvetur
 Båtracet
 Sjarke i tåka
 Lunormen
 På vakt

Elias og Goliat ordner opp
Episode 16-20 fra fjernsynsserien. (Produksjonsår: 2005 – Utgitt på DVD: 4. oktober 2006)
 Måke får sjokk
 Søndag
 Klemma
 Goliat ordner opp
 Bevisstløs

Høststormen kommer
Episode 21-26 fra fjernsynsserien. (Produksjonsår: 2006 – Utgitt på DVD: 10. januar 2007)
 Kjapp på egen hånd
 Motortrøbbel
 Kruse i vinden
 Det blåser opp
 Den store stormen
 Uræds klokke

Nå blir det fest i Lunvik
Episode 27–31 fra fjernsynsserien, produksjonsår: 2007 – utgitt på DVD: 29. oktober 2008:
 Fiskekonkurransen (Sesong 2 – Episode 1 – Sendt 22. mars 2008) 
 Søppel i Lunvik
 Hvor er Elias
 Supplybåten Suverina
 Kruses havnefest

Elias på nye oppdrag!
Episode 32–36 fra fjernsynsserien. (Produksjonsår: 2007 – Utgitt på DVD: 23. mars 2009)
 Sagnet om Dypvannsgrotta
 Spøkelsesbåten
 Elias og Lilleblink
 Flaskeposten
 Sinus Magiske Medisin

Elias beste eventyr
Episode 37-39 fra fjernsynsserien (Produksjonsår: 2007 – Utgitt på DVD: 21. oktober 2009)
 Krutt har krutt
 Krise i Lunvik
 Kanskje kommer kongen?

Samle-DVD: Elias' favoritter

En samle-dvd med forskjellige Elias episoder (Produksjonsår: 2005-2006 – Utgitt på DVD: 24. oktober 2007)
 Velkommen til Lunvik (Episode 1) 
 Kruse Knallkul (Episode 4)
 Sjarke i tåka (Episode 13)
 Søndag (Episode 17)
 Klemma (Episode 18)
 Kjapp på egen hånd (Episode 21)
 Motortrøbbel (Episode 22)
 Det blåser opp (Episode 24)

Musikkutgivelser
 2010: Elias - alle sangene fra filmene og TV, CD med 24 spor utgitt av Barneselskapet

Det er også utgitt lydbok med multimedia-funksjoner og apper for smarttelefon og nettbrett.

Se også
RS «Elias»

Referanser

Filmfigurer
Norske barnebøker
Norske barnefilmer
Norske animasjonsfilmer
TV-produksjoner på norsk TV 2
TV-produksjoner på NRK
Redningsselskapet
Bøker fra 1999
TV-program med vinnere av Gullrutens fagpris
Artikler i sjøfart-prosjektet